# วัยรุ่น วัยเสี่ยงกับโรคเอดส์

เอดส์ หรือ AIDS (Acquired Immune Deficiency Syndrome) เป็นกลุ่มอาการของโรค ที่เกิดจากการติดเชื้อไวรัสเอดส์ ซึ่งจะเข้าไปทำลายเม็ดเลือกขาว ซึ่งเป็นแหล่งสร้างภูมิคุ้มกันโรค ทำให้ติดเชื้อโรคอื่นๆ ได้ง่ายขึ้น เช่น วัณโรค ปอดบวม เยื่อหุ้มสมองอักเสบ หรือเป็นมะเร็งบางชนิดได้ง่ายกว่าคนปกติ อาการจะรุนแรง และเป็นสาเหตุสำคัญของการเสียชีวิต

ปัญหาโรคเอดส์ในสังคมไทยวันนี้ มีอัตราผู้ติดเชื้อเอดส์รายใหม่เพิ่มขึ้นอย่างรวดเร็วในช่วง 2-3 ปีที่ผ่านมา โดยจากสถิติพบว่าผู้ติดเชื้อรายใหม่เป็นเด็ก,เยาวชน,นักเรียน,นักศึกษาเพิ่ม มากขึ้น จากข้อมูลของสำนักระบาดวิทยาล่าสุดในเดือนตุลาคม 2552 มีผู้ป่วยเอดส์จำนวน 358,260 ราย เสียชีวิตแล้ว 95,983 ราย ผู้ป่วยส่วนใหญ่ร้อยละ 92 อยู่ในวัยเจริญพันธุ์และวัยแรงงาน มีอายุระหว่าง 15-59 ปี ร้อยละ 24 เป็นกลุ่มอายุ 25-29 และที่สำคัญในกลุ่มวัยรุ่นอายุ 15-19 ปี พบว่าเพศหญิงมีสัดส่วนของอัตราป่วยเป็นเอดส์สูงกว่าเพศชาย 1 เท่า ตัว ทั้งนี้สาเหตุที่ทำให้วัยรุ่นไทยกลายเป็นเหยื่อโรคเอดส์มากขึ้นในปัจจุบัน จนทำให้เด็กวัยรุ่นจำนวนมากมีเพศสัมพันธ์ก่อนวัยอันควร โดยที่ยังไม่มีความรู้ในการป้องกันตนเอง

เชื้อเอดส์สามารถอาศัยหรือทำให้เกิดโรคในคนเท่านั้นเมื่อออกมานอกร่างกายคนแล้วจะไม่สามารถทนสภาพแวดล้อมภายนอกได้ อาจมีชีวิตได้นานเป็นชั่วโมงหรือเป็นวันเท่านั้นขึ้นอยู่กับอุณหภูมิ ความร้อน ความเย็น สภาวะกรด ด่าง ความแห้ง ความชื้น เช่น เพียงถูกความร้อน 56 องศาเซลเซียส นาน 10 – 15 นาที เชื้อก็ตายหมด นอกจากนี้เชื้อเอดส์ยังถูกทำลายได้ด้วยน้ำยาฆ่าเชื้อชนิดต่าง ๆ ด้วย

ทั้งหมดถือเป็นความเสี่ยงที่เด็กเหล่านี้จะเป็นโรคติดต่อทางเพศสัมพันธ์หรือกลายเป็นพาหะในการแพร่ระบาดของเชื้อไวรัสเอชไอวี รวมถึงการตั้งครรภ์โดยไม่พึงปรารถนาจนนำไปสู่การทำแท้งและทำให้เกิดปัญหา สังคมอื่น ๆ ตามมาอีก ถึงเวลาแล้วที่หน่วยงานที่เกี่ยวข้องจะต้องร่วมมือกันในการวางแผนแก้ปัญหา อย่างเบ็ดเสร็จ และเป็นรูปธรรมโดยเร็ว เพราะหากปล่อยให้สถานการณ์ยังเป็นเช่นนี้ต่อไปเราอาจจะต้องสูญเสียบุคลากรที่มีส่วนสำคัญในการพัฒนาประเทศในอนาคต

น.ส.ศุภกานต์ ตุ้นสกุล ม.4/13 เลขที่ 32